મેં વિચાર્યું કે આજે એક કવિતા લખી જ દઉં ! મેં કવિતા લખવાની શરું કરી. બે કલાક બાદ એક મસ્ત કવિતા લખાઈ. લખવા બેસું ત્યારે સમયનો ખ્યાલ ન રહેતો. ઘરે જઈને બપોરે થોડીવાર સૂતો અને અચાનક વિચાર આવ્યો કે આ કવિતા હિરલને પોસ્ટ કરું તો ! મેં એક કવર લીધુ અને એમાં કવિતા લખેલું કાગળ રાખ્યું. મારા ઘરે એક- બે ટપાલ માટેની ટિકિટ પડી હતી, મેં એ કવર પર ટિકિટ ચોંટાડી. સવારે કોલેજ જતાં સમયે પોસ્ટ બોક્સમાં નાંખી દીધું.